[εδοξεν] τηι βουληι και τωι δημωι ασιος αρητου ειπεν [επειδ]η νικομενης μενεσθεως ροδιος ευνους ων και [προ]θυμος διατελει περι τον δημον τον σαμιων αει [αγ]αθον τι και λεγων και πρασσων και κοινηι και ιδιαι τοις παραγινομενοις εις ροδον χρησιμον εαυτον παρεχεται εμ παντι καιρωι δεδοχθαι τηι βουληι και τωι δημωι επαινεσαι μεν νικομενην αρετης ενεκε και ευνοιας ην εχων διατελει περι τον δημον τον σαμιων και ειναι αυτον προξενον και ευεργετην της πολεως δεδοσθαι δε αυτωι και πολιτειαν εφ ισηι και [ο]μοιαι και επικληρωσαι αυτον επι φυλην και χιλιαστυν [κ]αι εκατοστυν και γενος και αναγραψαι καθοτι και τους αλλους σαμιους υπαρχειν δε αυτωι και εφοδον επι τημ βουλην και τον δημον εαν του δεηται πρωτ[ωι] μετα τα ιερα και τα βασιλικα και εισπλουν και εκ[πλουν] ασυλει και ασπονδει και εμ πολεμωι και ε[ν ειρηνηι] ταυτα δε υπαρχειν και αυτωι και εκγο[νοις το δε] ψηφισμα τοδε αναγραψαι εις στηλ[ην λιθινην και] [σ]τησαι εις το ιερον της ηρα[ς της δε επικληρωσεως και] της αναγραφης επιμε[ληθηναι τογ γραμματεα] της βουλης.
MDAI(A) 1957, 196-97:29 + 268